Наўмысна пакінула кінафестываль “Лістапад” па-за дужкамі ў папярэднім пункце, бо значным яго дасягненнем — акрамя, безумоўна, выбітнай праграмы — лічу дапамогу айчынным маладым кінематаграфістам у прасоўванні свайго кіно за мяжой. Гаворка пра Індустрыяльную платформу — праект мінскага форума, які курыруе Лізавета Бобрыкава. Плён яго працы можна было бачыць сёлета на Вільнюскім міжнародным кінафестывалі Kino Pavasaris. Пяцёра маладых дакументалістаў, прайшоўшы трэнінгі запрошанай “Лістападам” ініцыятывы B2B Doc, выдатна выступілі на індустрыяльнай праграме форума.